รัฐมนตรีว่าการกระทรวงกลาโหม สั่งการทหาร ลงพื้นที่สนับสนุนช่วยป้องกันและแก้ปัญหาน้ำท่วมในพื้นที่ กทม.และปริมณฑล
จากสถานกาณ์ฝนตกหนัก ในพื้นที่กรุงเทพมหานครและปริมณฑล เมื่อวันที่6 ก.ย. ที่ผ่านมา  พลเอกประยุทธ์ จันทร์โอชา รัฐมนตรีว่าการกระทรวงกลาโหม ได้สั่งการให้หน่วยทหารทุกเหล่าทัพในพื้นที่กรุงเทพฯ และปริมณฑล กระจายกำลัง เครื่องมือช่างและเครื่องสูบน้ำ เข้าสนับสนุนเจ้าหน้าที่หน่วยงานต่างๆและจิตอาสา ในการเร่งเปิดทางน้ำและระบายน้ำออกจากพื้นที่น้ำท่วมขังในชุมชนและเส้นทางต่างๆ ที่เป็นปัญหาการจราจร  รวมทั้งจัดยานพาหนะช่วยอำนวยความสะดวกการเดินทาง และจัดชุดช่างเข้าช่วยเหลือรถยนต์ที่เครื่องยนต์ดับตามเส้นทางที่น้ำท่วมขัง เพื่อบรรเทาความเดือดร้อนในการสัญจรของประชาชนนอกจากนี้ ทหารจิตอาสายังสนับสนุนมาตรการป้องกันน้ำท่วมของ กทม.และ จังหวัดปริมณฑลอย่างต่อเนื่อง  ทั้งจัดทำคันกั้นน้ำ และเข้าช่วยเก็บสิ่งปฏิกูล วัชพืชตามคูคลอง เร่งเปิดทางน้ำและระบายน้ำในพื้นที่น้ำท่วมขังออกสู่ลำน้ำสายหลัก เพื่อป้องกันและแก้ปัญหาน้ำท่วมรวมถึงบรรเทาความเดือดร้อนของประชาชน